# אינדיקטור pH

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בכימיה, אינדיקטור pH הוא תרכובת כימית המוספת בכמויות קטנות לתמיסה על מנת לקבל מדד ויזואלי של גובה ה-pH (חומציות או בסיסיות) של התמיסה. מכאן שאינדיקטור pH הוא גלאי כימי של פרוטונים (+H). בדרך כלל גורם האינדיקטור לשינוי הצבע של התמיסה בתלות בגובה ה-pH.

אינדיקטורי pH הם עצמם חומצות או בסיסים חלשים. כשמוספים אותם לתמיסה הם קושרים +H (יון מימן) או יוני -OH (הידרוקסיד). מערך האלקטרונים החדש של האינדיקטור בעקבות הקשירה גורם לשינוי הצבע של האינדיקטור. את צבע האינדיקטור לאחר התגובה משווים לסקלת צבעים הנותנת תרגום למידת ה-pH.

קביעת מיקום הצבע על הסקלה היא החלטה סובייקטיבית ולכן דיוקם של אינדיקטורי pH מוגבל. לצורך מדידה מדויקת של pH נדרש מד pH.

באינדיקטורי pH משתמשים בכימיה אנליטית לצורך טיטרציה - תהליך קביעה כמותית של חומצה (או בסיס) על ידי הוספת בסיס (או חומצה) בריכוז ידוע בצורה מבוקרת והדרגתית ומעקב אחר התגובה הכימית ביניהם עד השלמתה. כמו כן, בביולוגיה משתמשים בהם לצורך קביעה איכותית של רמת pH, הדרושה לתהליכים שונים.

בטבלה דלהלן מפורטים מספר אינדיקטורי pH הנמצאים בשימוש מעבדתי. לעיתים משתנה צבע האינדיקטורים בהתאם לגובה ה-pH לצבעי ביניים בתחומי ה-pH המפורטים כתחומי מעבר. לדוגמה, בתחום ה-pH של 6.6-8.0 צבעו של פנול אדום הוא כתום. תחום המעבר יכול להשתנות בהתאם לריכוז האינדיקטור בתמיסה ולטמפרטורה.

אינדיקטור | צבע ב-pH נמוך | תחום המעבר של ה-pH (מוערך) | צבע ב-pH גבוה
--- | --- | --- | ---
מתיל סגול | צהוב | 0.0-1.6 | כחול-ארגמן
תימול כחול – (שינוי ראשון) | אדום | 1.2-2.8 | צהוב
מתיל צהוב | אדום | 2.9-4.0 | צהוב
ברומופנול כחול | צהוב | 3.0-4.6 | סגול
קונגו אדום | כחול | 3.0-5.2 | אדום
מתיל כתום | אדום | 3.1-4.4 | צהוב
לקמוס | אדום | 4.5-8.3 | כחול
ברומוקרסול ארגמן | צהוב | 5.2-6.8 | סגול
ברומותימול כחול | צהוב | 6.0-7.6 | כחול
פנול אדום | צהוב | 6.6-8.0 | אדום
תימול כחול (שינוי שני) | צהוב | 8.0-9.6 | כחול
פנולפתלאין | חסר צבע | 8.2-10.0 | ורוד
תימולפתלאין | חסר צבע | 9.4-10.6 | כחול
אליזרין צהוב R | צהוב | 10.1-12.0 | אדום
קרמין אינדיגו | כחול | 11.4-13.0 | צהוב

- אינדיקטור אוניברסלי הוא תערובת של אינדיקטורים שונים המציגה כמה צבעים המתחלפים בצורה חלקה על פני טווח נרחב של ערכי pH.הוא כולל בדרך כלל כ8 אינדיקטורים ומסוגל למדוד במדויק בין -2 לבין 13 pH .
- אנתוציאנינים הם מחלקה של תרכובות המצויה בצמחים שונים רבים. צבעם אדום בתמיסות חומציות וכחול בבסיסיות. מקובל להדגים הפקת אנתוציאנינים מעלים של כרוב אדום על מנת ליצר אינדיקטור חומצי פשוט כמבוא להצגת נושא הכימיה.
- אינדיקטור דיגיטלי אינדיקטור המשתמש בתכונות מסוימות של חומרים כמו מוליכות של החומצה כדי למדוד את הערך שלה מודד בטווח -3 לבין 14 pH ,האינדיקטור נמצא בשימוש המעבדות של משרד איכות הסביבה.

מקור: http://he.wikipedia.org../../../%D7%90/%D7%99/%D7%A0/%D7%90%D7%99%D7%A0%D7%93%D7%99%D7%A7%D7%98%D7%95%D7%A8_pH_2698.html

קטגוריה: אינדיקטורים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Eesti
- Français
- 日本語
- Nederlands
- Português